b'\n_START_ARTICLE_\nSpominski znak Luka Koper\n_START_PARAGRAPH_\nSpominski znak Luka Koper je spominski znak Slovenske vojske, ki je namenjen vsem ljudem, ki so sodelovali pri umiku zadnjih pripadnikov JLA iz Slovenije preko Luke Koper. Spominski znak je bil ustanovljen 15. marca 2004.\n_START_SECTION_\nUpravi\xc4\x8denci\n_START_PARAGRAPH_\nSpominski znak Luka Koper se lahko podeli pripadnikom voda stalne sestave 43. Obm \xc5\xa0TO Izola, pripadnikom stalne sestave poveljstva 43. Obm \xc5\xa0TO Izola, pripadnikom PEM UNZ Koper, pripadnikom Specialne enote policije, pripadnikom borbene skupine 30. RSK, ki je delovala na obmo\xc4\x8dju Kopra, delavcem slu\xc5\xbebe varovanja Luke Koper ter vodstvu akcije, ki so sodelovali pri pripravi in izvedbi odhoda zadnjega vojaka JLA iz Republike Slovenije.\n_START_SECTION_\nOpis\n_START_PARAGRAPH_\nSpominski znak Luka Koper ima obliko \xc5\xa1\xc4\x8dita iz poznogotskega obdobja, visok je 35 mm in v naj\xc5\xa1ir\xc5\xa1em delu \xc5\xa1irok 30 mm. Kovan je iz 2 mm debelega bakra, pozla\xc4\x8den, pobarvan in prevle\xc4\x8den s prozornim poliestrskim emajlom. Barve znaka so barve slovenske zastave. Zgornji del znaka je bele barve, srednji del je modre, spodnji del pa rde\xc4\x8de barve. V zgornjem delu znaka je 4 mm velik napis LUKA KOPER, v osrednjem je stilizirana ladja ob pomolu s svetilnikom, v spodnjem delu pa je 3,5 mm velik napis 26. 10. 1991. Napisi na znaku, obrobe in \xc4\x8drte med barvami so pozla\xc4\x8deni in polirani._NEWLINE_Vsak znak je na zadnji strani o\xc5\xa1tevil\xc4\x8den in ima priponko.\n_START_SECTION_\nNadomestne oznake\n_START_PARAGRAPH_\nNadomestna oznaka je modre barve z zlatim lipovim listom.'